এর মধ্যে সবচেয়ে প্রাচীন প্রত্নসম্পদ পিলখানায় প্রাপ্ত স্বর্ণমুদ্রা। খ্রিষ্টীয় বিশ শতকের প্রথমভাগে এটি পাওয়া গিয়েছিল বিজিবি সদর দপ্তর চত্বরের একটি প্রাচীন পুকুরের কাছে। মুদ্রাটির প্রতিলিপি প্রকাশিত হয়েছিল ১৯১০ খ্রিষ্টাব্দের এপ্রিল মাসে জার্নাল অব দি এশিয়াটিক সোসাইটি অব বেঙ্গলের নিউ সিরিজ ষষ্ঠ খণ্ডে, প্রত্নতত্ত্ববিদ এইচ ই স্ট্যাপলটন-এর লেখা 'কনট্রিবিউশন্স টু দ্য হিসট্রি অ্যান্ড এথনোলজি অব নর্থ ইস্টার্ন ইন্ডিয়া' শীর্ষক প্রবন্ধের অংশ হিসেবে।